b'\n_START_ARTICLE_\nNike\n_START_PARAGRAPH_\nNike, tudi Nika (starogr\xc5\xa1ko \xce\xbd\xce\xaf\xce\xba\xce\xb7: n\xc4\xabke, latinsko Victoria), je v gr\xc5\xa1ki mitologiji boginja zmage._NEWLINE_Nika, h\xc4\x8di Titana Palanta in boginje Stiks, je v gr\xc5\xa1ko mitologijo stopila v pesnitvi Teogonija pesnika Hezioda. Nika je glasnica bogov, poosebitev zmage v bitki, na \xc5\xa1portnem in glasbenem tekmovanju ter na sodi\xc5\xa1\xc4\x8du. Po njej se imenuje francosko mesto Nica._NEWLINE_Upodobljajo jo kot krilato bo\xc5\xbejo glasnico z lovorjevim vencem in palmovo vejico. Ustreza rimski boginji Viktoriji.'